РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 10 / 11.03.2021 г.

ИЗБОРИ ЗА НАРОДНО СЪБРАНИЕ

На 11 МАРТ 2021 г. от 18:00 часа се проведе заседание на Районната избирателна комисия Благоевград, при следния

Д н е в е н р е д:

1. Доклад по постъпило писмо в РИК от Зам.-министъра на Министерство на здравеопазването, във връзка с личните предпазни средства.
2. Проекти на решения:

* изменение и допълнение на Решение №12-НС/18.02.2021г. на РИК 01
* изменение и допълнение на Решение №16-НС/23.02.2021г. на РИК 01

1. Обсъждане на организация за приемане на книжата и протоколите с резултатите в изборния ден.

4. Разни.

ПРИСЪСТВАЩИ: Мартин Бусаров, Йордан Симонски, Вилислав Балев, Галена Манова-Узунова, Елена Панчева, Антоанета Богданова, Стоян Терзийски, Мартин Лалев, Антоанета Кръстева, Тина Кълбова, Стоян Христов, Валентин Бошкилов, Емилия Десподска, Иван Бусаров, Мартин Бориков, Мустафа Сирачки, Живко Янев, Светослава Тезриянова-Михайлова, Емил Тодоров.

ОТСЪСТВАЩИ: Няма.

Заседанието бе открито в 18:00 ч. и председателствано от Мартин Бусаров – Председател на комисията.

Мартин Бусаров:

Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред , моля да гласува.

Гласували 14 членове, от които »ЗА» 14 , »ПРОТИВ» няма.

Дневният ред е приет.

# По точка 1 от дневния ред

Мартин Бусаров: Колеги, по първа точка от дневния ред – личните предпазни средства, трябва да отидем да ги вземем от София. На 16.03.2021 г. в 08:30 часа трябва да сме в с. Лозен, където е базата на БЧК. Там трябва да отида аз и представител на Областна администрация. Трябва да подпишем съответните протоколи и да ги донесем до Митница – Благоевград, където ще съхраняваме временно личните предпазни средства. В писмото се казва, че за изборен район за област Благоевград са 18 палета големи, т.е. 18 големи палета е един голям тир, т.е. един огромен камион ще дойте с материали. След като дойде, още преди 10 дни направихме организация за съхраняване, да се разтоварят в митнически склад, находящ се на Покровнишко шосе. Идеята е общините да идват да си взимат личните предпазни средства. Трябва да направим организация, двама човека от РИК да има на 16.03.2021 г. или повече при добро желание, както и на 17.03.2021 г., когато ще дойдат общините да си вземат материалите. Защото с предходно писмо са възложили на РИК организацията по тази цялата дейност по предаване на личните предпазни средства. Ще има хирургически маски за деня на изборите, еднократни защитни гащеризони, само за подвижните секции, в Ковид-отделенията и карантинирани. Ръкавици, дезинфектант за ръце, дезинфектант за под и повърхности, за работни помещения и др. Това са предпазните средства, които ще получат всички общини.

С днешното решение на ЦИК, се оказва, че ще има и секции в Ковид-отделенията и в болницата. В тази връзка Ви предлагам, който е свободен и има нагласата, на 16.03.2021 г. и на 17.03.2021 г. около обяд, към 11:00 часа предполагам, да дойде за оказване на помощ за разпределяне, предаване на общините, за да не съм само аз, а да бъдем 4-5 човека от РИК, които са на разположение и могат да дойдат.

Вилислав Балев: Във вторник, съм дежурен, но ако не е проблем да дойда.

По точка 2 от дневния ред:

Мартин Бусаров: Колеги, има едно решение на ЦИК от 11.03.2021 г., което следва да Ви докладвам, относно определяне на условията и реда за образуване на избирателните секции в лечебни заведения, Ковид-отделенията, Домове за стари хора и други специализирани институции. Освен стационарните секции, които има в съответните помещения, изборния кодекс дава възможност за образуване на секции в лечебни заведения, Домове за стари хора и други специализирани институции. С наше предходно решение с №16-НС/23.02.2021 г., сме определили, че единни номера на тези секции ще дадем при реда и условията на Решение с №2117-НС на ЦИК, спазвайки разпоредбите на Изборния кодекс, т.е., ако се наложи на тези СИК, ще им дадем номера, като разберем колко на брой ще бъдат. В първа точка сме казали, че номерата на СИК в лечебни заведения, Домове за стари хора и други специализирани институции на територията на изборния район, ще бъдат формирани с последващо наше решение, при условията и реда на чл. 9 , ал. 6, ал. 8 и ал. 9 от Изборния кодекс. Реда за образуване в лечебни заведения, Домове за стари хора и други специализирани институции, както и в местата за лишаване от свобода и плавателни съдове, секции се образуват при наличие на повече от 10 избиратели, настанени в тези заведения и се изготвя съответен избирателен списък. Ръководителите на тези заведения в срок от 48 часа преди изборния ден предоставят информация дали ще има секции в тези заведения. Значи до 01.04.2021 г. трябва да имаме информация дали ще има секции в тези институции. По нататък в решението е посочено, че РИК назначава съставите на тези комисии при изискването на Решение № 2062 от 16.02.2021 г. на ЦИК. Искам да Ви запозная с втория раздел от това решение – Условия и ред за образуване на секции в Ковид-отделения в лечебни заведения, което означава, че в Кови-отделенията на всяко едно лечебно заведение, ще се образуват избирателни секции, които няма да са подвижни, а ще прекарат цял ден в Ковид-отделението. Сами разбирате, какво означават Ковид-отделенията в лечебните заведения. Ако има 10 лежащо болни в болничното заведение, ще направят секция в болницата, ако има повече от 10 лежащо болни в Ковид-отделението, ще направят още една секция само за лежащо болните от Ковид. Това трябва да го имаме предвид за общините с повече от едно лечебно заведение – Благоевград, Разлог, Гоце Делчев, Петрич и Сандански. В тези общини имаме болници, които евентуално могат да бъдат превърнати изцяло в Ковид-отделения. С това Решение, лежащо болните се разделят на два вида избиратели и не трябва да се смесват. За желаещите да се ваксинират членове на СИК в тези секции, се предоставя списък на РЗИ от Кметовете на Общините. Тази секция, която ще бъде стационарно и която ще бъде в Ковид-отделение, трябва да има брой. С наше предишно решение сме определили броя на членовете, съобразно броя на избирателите в тези секции и мисля, че трябва да си допълним нашето решение, подвижни секции за Ковид-карантинирани, минимумът е трима, съгласно Решение на ЦИК от 02.03.2021 г. За секции в Ковид-отделения на лечебни заведения предлагам да са 5 членове на СИК. В тази връзка трябва да направим изменение и допълнение на Решение № 12-НС/18.02.2021 г.

**Мартин Бусаров: Колеги, предлагам Ви проект на Решение №71-НС/11.03.2021 г.**

РЕШЕНИЕ   
 № 71-НС  
Благоевград, 11.03.2021

ОТНОСНО: Изменение и допълнение на Решение №12-НС/18.02.2021г. на РИК 01 относно определяне броя на членовете на СИК в изборен район 01 Благоевградски за произвеждане на изборите за НАРОДНО СЪБРАНИЕ на 04 април 2021 г.

Със свое Решение №12-НС/18.02.2021г. РИК 01  е  определила  броя на членовете на СИК в изборен район 01 Благоевградски за произвеждане на изборите за народни представители на 04 април 2021 г.

Със свое Решение №2159-НС/02.03.2021г. ЦИК е уредила и указала реда за образуване на секции за гласуване на избиратели, поставени под задължителна карантина или задължителна изолация съгласно Закона за здравето, с подвижна избирателна кутия в изборите за народни представители на 4 април 2021 г.

Със свое Решение №2206-НС/11.03.2021г. ЦИК е определила условията и реда за образуване на избирателни секции в лечебни заведения включително в COVID отделения, домове за стари хора и други специализирани институции за предоставяне на социални услуги, както и на плавателни съдове под българско знаме, и изготвяне на избирателни списъци.

На основание чл.72, ал.1,т.1 и т.6  от Изборния кодекс и във връзка с чл.92,ал.4 и ал.5 , във връзка с решение № 2062-НС/16.02.2021 г. на ЦИК и при спазване на законоустановения кворум, Районната избирателна комисия-Благоевград

РЕШИ:

 ИЗМЕНЯ и ДОПЪЛВА Решение № 12-НС от 18 февруари 2021 г. на РИК01  относно определяне броя на членовете на СИК в изборен район 01 Благоевградски за произвеждане на изборите за НАРОДНО СЪБРАНИЕ на 04 април 2021 г., както следва:

Допълва  раздел І като създава нова т.4 и т.5 със следния текст:

„т.4 За Подвижна СИК за секции за избиратели, поставени под задължителна карантина или изолация съгласно Закона за здравето – 3 членове“

„т.5 За секции в COVID отделения на лечебни заведения – 5 членове“

  Решението бе взето единодушно в 18:25 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Мартин Бусаров: Колеги, имаме Решение №16-НС/23.02.2021г., с което сме определили единните номера на секциите. В това решение, раздел втори – единни номера на СИК в лечебни заведения. Ще формиране със следващо решение на РИК, при условията и реда на чл. 96, ал. 8, във връзка с ал. 9 от Изборния кодекс, т.е. за Ковид-болните. Предлагам с 4 точка да допълним това решение с единни номера на ПСИК, като ги формираме съгласно реда и условията указани в решението на ЦИК.

**Мартин Бусаров: Колеги, предлагам Ви проект на Решение №72-НС/11.03.2021 г.**

РЕШЕНИЕ   
 № 72-НС  
Благоевград, 11.03.2021

ОТНОСНО: Изменение и допълнение на Решение №16-НС/23.02.2021г. на РИК 01 относно формиране на единни номера на избирателните секции в изборен район 01-Благоевградски в изборите за народни представители на 04 април 2021 г. в изборен район 01 Благоевградски

Със свое Решение №16-НС/23.02.2021г. РИК 01  е формирала единни номера на избирателните секции в изборен район 01-Благоевградски в изборите за народни представители на 04 април 2021 г. в изборен район 01 Благоевградски.

Със свое Решение № 2159-НС/02.03.2021г. ЦИК е определила реда за образуване на секции за гласуване на избиратели, поставени под задължителна карантина или задължителна изолация съгласно Закона за здравето, с подвижна избирателна кутия в изборите за народни представители на 4 април 2021 г.

На основание чл. 72, ал. 1, т. 6 и чл. 8, ал. 8 от ИК, във връзка с Решение №  1974-НС от  02.02.2021г. на Централната избирателна комисия и  при спазване на законоустановения кворум, Районната избирателна комисия Благоевград

**Р Е Ш И:**

Изменя и допълва Решение №16-НС от 23 февруари 2021г. на РИК 01 относно формиране на единни номера на избирателните секции в изборен район 01-Благоевградски в изборите за народни представители на 04 април 2021 г. в изборен район 01 Благоевградски, както следва :

Създава Раздел IV със следния текст: „Единни номера на ПСИК за гласуване на избиратели, поставени под задължителна карантина или задължителна изолация съгласно Закона за здравето, на територията на изборен район 01 Благоевградски в изборите за народни представители на 04 април 2021 г. ще бъдат формирани с последващо решение на РИК 01, след определяне на броя на секциите за гласуване с подвижна избирателна кутия при реда и условията на Решение 2159-НС/02.03.2021г. на ЦИК“

Решението бе взето единодушно в 18.45 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Мартин Бусаров: Колеги, очаква се да са над 300 подадените заявления от карантинирани лица в изолация. Над 300 човека не може да обходи една секция. Около 30 адреса ще бъдат посетени от една подвижна СИК с трима човека.

По точка 3 от дневния ред:

Във връзка с организацията в изборната нощ, Ви докладвам, че съгласно указанията на РЗИ, повече от 50 човека не можем да държим в театъра на 04.04.2021 г. 50 човека настаняване в театъра на партера, като ще има задължително мерена на температура на членовете на входа на театъра. Съгласно предписанията на РЗИ, ако някой от членовете е с повишена температура, незабавно се изолира и му се прави тест дали не е Ковид-болен. Ще бъдат разположени шахматно 20 компютъра. Няма да се допускат 3 представители да въвеждат резултатите от протокола, ще се допуска само председателя, защото няма де се съберат в квадратурата, съгласно изискванията на РЗИ. Ще стои на 1.50 от оператора и ще следят за въвеждането на протокола. Другите двама членове от секциите ще стоят на втория етаж, където ще изчакват въвеждането на протокола. След като стане въвеждането на протокола председателят подава сигнал на тези двама членове и продължават към другия край по стълбите и сядат на един от пунктовете на членовете на РИК, за да подпишат разписките към протокола, преди да ги изпратим да разпластяват протоколите. Пунктът за разпластяване ще бъде изнесен под стълбите. Целта е да има една посока на движение и да не се смесват потоците.

# Колеги, изчерпахме дневния ред. Закривам заседанието на РИК

Председател : Секретар:

Мартин Бусаров Галена Манова - Узунова